S-1551/2022

Mál þetta, sem dómtekið var 23. nóvember sl., er höfðað með ákæru, útgefinni af lögreglustjóranum á höfuðborgarsvæðinu 4. maí 2022, á hendur X, kt. [...], [...], „fyrir þjófnaði og fíkniefnalagabrot framin árið 2021, með því að hafa:

1. Mánudaginn 10. maí, stolið, úr verslun [...] í [...], vörum að samtals verðmæti 10.078 kr.

2. Þriðjudaginn 1. júní, stolið, úr verslun [...] í [...], vörum að samtals verðmæti 31.066 kr.

3. Föstudaginn 11. júní, stolið, úr verslun [...] í [...], vörum að samtals verðmæti 29.848 kr.

4. Föstudaginn 11. júní, stolið, úr verslun [...] að [...], vörum að samtals verðmæti 2.117 kr. og á sama tíma haft í vörslum sínum 1,62 gaf amfetamíni sem fannst við leit lögreglu og lagt var hald á.

Teljast framangreind brot í öllum ákæruliðum varða við 244. gr. almennra hegningarlaga nr. 19/1940 auk þess sem brot í ákærulið nr. 4. varðar einnig við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018

Þess er krafist að ákærða verði dæmd til refsingar, til greiðslu alls sakarkostnaðar og til að sæta upptöku á 1,62 gaf amfetamíni samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Verjandi ákærðu krefst þess aðallega að refsing í málinu verði felld niður, en til vara vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 24. mars 2022, hlaut ákærða 30 daga skilorðsbundið fangelsi til tveggja ára með dómi [...] 2017 fyrir þjófnað og vörslur fíkniefna. Með dómi [...] sama ár hlaut hún 15 daga fangelsi skilorðsbundið til tveggja ára fyrir brot gegn valdstjórninni. Brotið var hegningarauki við fyrri dóm hennar. Þann [...]2018 var ákærða dæmd í 60 daga fangelsi skilorðsbundið til tveggja ára fyrir þjófnað. Með dómi Héraðsdóms Reykjavíkur [...]2019 var ákærðu gert að sæta fangelsi í fjóra mánuði fyrir þjófnað og vörslur fíkniefna en skilorðsdómurinn frá því í [...] 2018 var dæmdur upp. Að lokum hlaut ákærða 60 daga fangelsi fyrir þjófnað og vörslur fíkniefna með dómi [...]2021 en um hegningarauka var að ræða.

Þann 9. júní sl. var A geðlæknir dómkvaddur til að meta geðhagi ákærðu. Niðurstaða matsgerðar hans, dags. 31. októbersl., er sú að erfitt sé að meta hvort ákærða hafi verið fær eða alls ófær um að stjórna gerðum sínum í skilningi 15. gr. almennra hegningarlaga nr. 19/1940 í maí og júní 2021, á þeim tíma sem hún framdi þau brot sem hér eru til umfjöllunar. Að mati læknisins sé ekki hægt að fullyrða að hún hafi verið alls ófær um að stjórna gerðum sínum á þessum tíma. Enginn vafi leiki hins vegar á því, að hans mati, að það sé borin von að refsing geti borið árangur, með vísan tíl 16. gr. almennra hegningarlaga.

Að framangreindri matsgerð virtri, sem bæði sækjandi og verjandi byggja á, og öðrum gögnum málsins, verður að telja nægjanlega fram komið að refsing muni ekki bera árangur gagnvart ákærðu. Verður henni því ekki gerð refsing, sbr. 16. gr. almennra hegningarlaga. Fram kemur í matsgerð A að á kærða sé [...]. Illa hafi gengið að meðhöndla þá sjúkdóma, en hún fái mikinn stuðning og aðhald og meðferð í formi [...].

Að mati læknisins fái hún þá bestu meðferð sem hægt sé að gefa henni. Refsing í formi fangelsisvistar myndi rjúfa það ferli og ekki gera nokkurt gagn. Þá telji hann ekki nauðsynlegt vegna réttaröryggis að vista ákærðu í öruggari gæslu en hún sé í núna og ekki heldur ástæðu til að setja hana á sérstakt hæli, heldur sé rétt að halda áfram þeirri meðferð sem hún fái. Ekki kemur fram í matsgerðinni að háski stafi af ákærðu. Með hliðsjón af framangreindu þykja ekki efni til að kveða á um sérstakar ráðstafanir samkvæmt VII. kafla almennra hegningarlaga og verður ákærðu því ekki gerð refsing í málinu.

Með vísan til lagaákvæða í ákæru eru gerð upptæk til ríkissjóðs 1,62 gaf amfetamíni sem lagt var hald á undir rannsókn málsins.

Allur sakarkostnaður greiðist úr ríkissjóði, þ. m. t. málsvarnarþóknun skipaðs verjanda ákærðu, B-kk-ef A-kk-ef G-kk-ef lögmanns, 516.150 krónur, að meðtöldum virðisaukaskatti.

Af hálfu ákæruvaldsins flutti málið J-kk-nf K-kk-nf saksóknarfulltrúi.

B-kvk-nf B-kvk-nf héraðsdómari kveður upp þennan dóm.

DÓMSORÐ :

Ákærðu, X, er ekki gerð refsing.

Ákærða sæti upptöku á 1,62 gaf amfetamíni.

Allur sakarkostnaður greiðist úr ríkissjóði, þ. m. t. málsvarnarþóknun skipaðs verjanda ákærðu, B-kk-ef A-kk-ef G-kk-ef lögmanns, 516.150 krónur.

B-kvk-nf B-kvk-nf.